De sărbători, HoReCa va da testul suprem de rezistență din cauza lipsei de angajați
Industria HoReCa din România trece printr-o serie de transformări, urmând să intre în una dintre cele mai dificile perioade din an, potrivit unui comunicat remis redacției. Perioada sărbătorilor de iarnă din 2024 este așteptată să fie cea grea din ultimii ani pentru HoReCa, în condițiile în care domeniul se confruntă cu un deficit acut de personal și o eficiență mai scăzută pe fondul cererii crescute a clienților, a migrației forței de muncă și a oboselii echipei existente, avertizează unii antreprenori din industrie. Totodată, pentru a-și asigura creșterea, hotelurile și restaurantele trebuie să se adapteze la cerințele tot mai ridicate ale clienților români. Astfel, potrivit reprezentanților Hotel Bordeaux și Restaurant Stage, numai unitățile care au o planificare bună, au suplimentat numărul de angajați și care oferă bonusuri angajaților pot evita probleme în business cu efecte pe termen lung.